En/Na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d’edat, amb DNI núm. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i adreça a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ del municipi de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codi postal \_\_\_\_\_\_\_\_\_\_\_\_, correu-e\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_

**EXPOSA**

Que, en relació a l’aprovació inicial per la Comissió Territorial d’Urbanisme de Lleida, en sessió del dia 25 de maig de 2023, del Pla especial urbanístic autònom en sòl no urbanitzable, per a la implantació d'una planta de producció de biogàs, als termes municipals de la Sentiu de Sió i Bellcaire d'Urgell, promogut per La Sentiu Bioenergy SL i tramès per l'Ajuntament de la Sentiu de Sió, **expedient 2022/079453/L**, en el tràmit d’informació pública aparegut al DOGC número 8964 de 24 de juliol de 2023, dins el termini previst hi formulo les següents

**AL·LEGACIONS**

Única.- Incompliments en el tràmit en curs que n’impedeixen la seva continuació i han de ser causa de denegació.

Indico els següents incompliments per part de l’empresa promotora que, en ser un tràmit reglat, el seu incompliment n’és, forçosament, motiu de denegació, com estableix l’art. 103 de la Constitució i la jurisprudència de la Sentència del Tribunal Suprem de 23 d’abril de 1991.

* Incompliment de l’art. 3 del DL 1/2010, per no adequar-se a un desenvolupament sostenible.
* Actuació desproporcionada i fora de lloc en el que fa referència a la magnitud de les instal·lacions envers la problemàtica actual de gestió de purins de la zona.
* Incompliment de les distàncies mínimes a granges del Decret 40/2014, d’ordenació de les explotacions ramaderes, per haver-hi una granja a 441 m n’hi ha d’haver 500 m.
* Proximitat de la sèquia primera del canal d’Urgell, font aigua potable que abasteix pantans pròxims usats per l’aigua de boca com la Ràpita i Vallfogona, també per a usos agrícoles.
* La zona on es pretén implantar la planta de biogàs es troba situada en una àrea de protecció lumínica màxima (Zona E1), dintre del terme municipal de la Sentiu de Sió.
* La zona on es pretén ubicar la futura planta de biogàs, a nivell faunístic s’ubica en un connector terrestre principal, el de la Serra Llarga- Secans de la Noguera – Aiguabarreig del Segre.
* La planta de biogàs que es pretén instal·lar s’ubica a les Serres Bellmunt i Almenara, al subtram de la Serra de les Quadres, zones de fragilitat visual a protegir segons el Catàleg de paisatge de les Terres de Lleida en la seva unitat 21.
* El document del PEUA no contempla cap estudi hidrològic superficial ni anàlisi de les modificacions dels coeficients d’escorreguda superficial.
* Emissió olor i de gasos contaminants. No es garanteix la indemnitat de la població propera.
* Superació del llindar d’ozó troposfèric (O3) a la zona on s’emplaça l’activitat.
* L’accés a les noves instal·lacions a través de la C-53 incompleix el Reglament General de Carreteres 293/2003, el TR de la Llei de Carreteres 2/2009, i Instrucció 3.1-IC de Traçat.
* No s’aporta contractes de subministrament de les matèries primeres. No es compleix que siguin de proximitat.
* No s’inclou ni contempla el projecte bàsic ni el pressupost de les actuacions previstes.
* No es contempla identificació, definició, valoració dels serveis afectats: línia telefònica, regs.
* No es contempla l’afectació als productors ecològics inscrits com a tals al CCPAE.
* Incompliment dels articles 68 i 69 del DL 1/2010, de 3 d’agost, Llei d’urbanisme.
* Proximitat de l’activitat a les Serres de Bellmunt i Almenara, i de les Quadre i zona va formar part de l’anomenat front de la Batalla del Segre.
* Incompliment del plantejament vigent a la Sentiu de Sió i Bellcaire d’Urgell.
* Incompliment del RD 840/2015, de 21 de setembre, pel que s’aproven mesures de control de riscs inherents als accidents greus en els que intervenen substàncies perilloses.
* Necessitat d’incorporar estudi de mobilitat generada, art. 3.1.c) del Decret 344/2006.
* Necessitat de demanar informe al Departament d’Acció Climàtica, a efectes de ramaderia i distància a granges. Carència d’un informe essencial i determinant. Indefensió.
* Existència de conducció de reg soterrada al punt on es pretén l’emplaçament de l’activitat.
* Incompliment de les Directives Hàbitats, Aus i d’Anàlisi previ Mediambiental.
* Insuficient anàlisi d'impacte del canvi climàtic.
* Inadequada justificació del balanç d’estalvi de CO2 que s’emet a l’atmosfera.

**SOL·LICITA**

1. Es DENEGUI l’aprovació provisional i definitiva del Pla Especial Urbanístic Autònom en sòl no urbanitzable per a la implantació d’una planta de producció de biogàs als termes municipals de la Sentiu de Sió i Bellcaire d’Urgell (ubicada a la parcel·la amb referència cadastral 25043A004000620000SL -polígon 4 parcel·la 62- del terme municipal de la Sentiu de Sió), promogut per la Sentiu Bioenergy SL.
2. Que, com a part interessada, se’m tingui com a tal i se’m notifiqui dels diferents canvis que es puguin produir en l’expedient de referència relatiu al: Pla Especial Urbanístic Autònom en sòl no urbanitzable per a la implantació d’una planta de producció de biogàs als termes municipals de la Sentiu de Sió i Bellcaire d’Urgell (ubicada a la parcel·la amb referència cadastral 25043A004000620000SL -polígon 4 parcel·la 62- del terme municipal de la Sentiu de Sió), promogut per la Sentiu Bioenergy SL.

La Sentiu de Sió, 12 de setembre de 2023.

**Comissió Territorial d’Urbanisme a Lleida**

**Departament de Territori de la Generalitat de Catalunya**

**C/ Clot de les Monges, 6-8, 3a planta**

**25007 LLEIDA**